b'\n_START_ARTICLE_\n\xc4\x8carovni\xc5\xa1tvo\n_START_PARAGRAPH_\n\xc4\x8carovni\xc5\xa1tvo je praksa pridobivanja znanja o svetu in vplivanja nanj s pomo\xc4\x8djo misti\xc4\x8dnih nadnaravnih sil. Ljudje, ki prakticirajo \xc4\x8darovni\xc5\xa1tvo, se imenujejo \xc4\x8darovniki oz. magi. Deli se na zeli\xc5\xa1\xc4\x8darstvo, zdravilno magijo, \xc5\xbeivalsko magijo itd. Koncept je podoben konceptu religije in se je prvi\xc4\x8d pojavil v Judovstvu kot slab\xc5\xa1alna oznaka za poganske rituale, s katerimi so \xc5\xbeeleli neverniki pridobiti kak\xc5\xa1no uslugo od\xc2\xa0\xc2\xbbnepravih\xc2\xab\xc2\xa0bogov ali jih samo pomiriti._NEWLINE_V sodobnem svetu je \xc4\x8darovni\xc5\xa1tvo domena fikcije, predvsem fantazijske pripovedi, saj ne obstaja noben zanesljiv dokaz, da bi \xc4\x8darovni\xc5\xa1ki rituali dali izvajalcem kakr\xc5\xa1nokoli nadnaravno mo\xc4\x8d.'